Diari Oficial de la Generalitat Valenciana


Sumari del DOGV 6113, del 30-09-2009 (2009/10078)

ACORD de 25 de setembre de 2009, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Soneja.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10906


Data del document
:   25-09-2009

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Soneja
    * expropiació
    * administració local

ACORD de 25 de setembre de 2009, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Soneja. [2009/10672]  
El Consell, en la reunió del dia 25 de setembre de 2009, va adoptar l'acord següent:  
L'Ajuntament de Soneja, després d'aprovar el projecte d'urbanització i expropiació de l'accés sud a Soneja, i aprovar la relació de béns i drets a expropiar, va sol·licitar la declaració d'urgent ocupació.  
Esta declaració d'urgent ocupació es justifica en raons de seguretat viària: «L'actual carretera que travessa el polígon industrial dividix les instal·lacions, amb un gran volum de vehicles que concorren amb el trànsit dels vianants i treballadors de les naus industrials, situació d'evident risc i perill que es pretén evitar per mitjà de la desviació de la carretera, esquivant així el greu perill concurrent en la circulació rodada i de vianants de la zona».  
En l'informe de la policia local, que s'incorpora a la Resolució de 28 de juliol de 2009, de l'Alcaldia, a requeriment d'este centre directiu, fa constar que el vial que travessa l'àmbit del sòl urbà industrial, «dóna lloc a un valor d'índex de perillositat molt elevat, amb un nivell de servici inadequat per a les necessitats actuals, de permanent i greu perill per als usuaris de la via», problemàtica que es preveu solucionar amb l'execució del projecte de referència, en particular desviant el trànsit per l'exterior del polígon.   
La relació de propietaris, béns i drets afectats per l'expedient va ser sotmesa a informació pública i notificada individualment als interessats, no havent-se presentat al·legacions.  
Consten l'aprovació del projecte d'obres, l'acta de replantejament i la retenció de crèdit.  
Per tot això, de conformitat amb les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, i a proposta de la consellera de Justícia i Administracions Públiques, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Soneja per a la realització de les obres de l'accés sud a Soneja.  
Relació de béns afectats  
Terme municipal de Soneja  
Dret afectat: propietat.  
Titulars:  
50% Luis Zorrilla Palau  
Domicili: avinguda de Valencia, 60. 12888. Altura.  
50% Carmen Inés Máñez Mínguez.  
Domicili: avinguda de Valencia, 60. 12210. Altura.  
Referència cadastral: 8334815LZ1104A1508SP.  
Superfície afectada: sòl, 1.037 m².  
Ús: solar.  
Afecció: parcial.  
El present acord es notificarà als interessats i es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa; perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora al·legacions només als efectes d'esmenar possibles errors que s'hagen prodüit en indicar els béns afectats per la urgent ocupació.  
Este acord posa fi a la via administrativa en virtut de l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els interessats podran interposar contra este els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà de la notificació o publicació, si és el cas, del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interpolar-se en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercir qualsevol altra via que estimen oportuna.  
València, 25 de setembre de 2009  
El vicepresident primer i secretari del Consell,  
VICENTE RAMBLA MOMPLET